**KILPAILUOHJEET VIRIILIT VINSTAT**

**ESPOO 11.1.2020**

**KILPAILUPAIKKA**

Espoonlahden uimahalli, Espoonlahdenkuja 4, 02320 Espoo, p. 09-81657562   
   
**KISATOIMISTO**

Kisatoimisto sijaitsee katsomon ylätasanteen starttipäädyssä.

Kisatoimisto on avoinna klo 14:30 ja koko kilpailujen ajan ja puoli tuntia kilpailun päättymisen jälkeen.

**AIKATAULU**

Kilpailun aikataulu löytyy LiveTiming-järjestelmästä. Jakson aikana aikatauluun tulevista merkittävistä muutoksista tiedotetaan kuulutuksin.

**VERRYTTELY**

Verryttely alkaa klo 15 ja loppuu 15:50. Verryttely kilpailun aikana tapahtuu kahvion päädyn puolella allasta.

Kilpailualtaassa ei saa käyttää räpylöitä tai lättäreitä.

**AVAINRANNEKKEET**

Avainrannekkeet jaetaan ja kuitataan seuroittain kisatoimistossa minne ne myös palautetaan kilpailun jälkeen.

Palauttamattomista avainrannekkeista peritään maksu, 15 € / kpl.

**LÄHTÖLISTAT**

Käsiohjelmia ja lähtölistoja jaetaan kisatoimistosta seuroittain.

Pyritään käyttämään ensisijaisesti sähköisiä lähtölistoja paperin säästämiseksi. Sähköiset lähtölistat löytyvät livetimingista.

**JÄLKI-ILMOITTAUTUMINEN**

Jälki-ilmoittautuminen on mahdollista kilpailun peruutusaikaan saakka eli klo 15:00 asti. Edelliseen päivään saakka tämän voi tehdä Tempuksessa ja tämän ajankohdan jälkeen kilpailunjohtajalle kilpailupaikalla.

**PERUUTUKSET**

Kilpailijan osallistuminen yhteen tai useampaan lajiin voidaan peruuttaa.

Peruutukset on tehtävä sähköisesti ilmoittautumisjärjestelmässä, jossa peruutukset voi tehdä ilmoittautumisajan päättymiseen asti.

Ilmoittautumisajan päätyttyä peruutus tulee tehdä kilpailun järjestäjälle kirjallisesti kisatoimistossa tai sähköisessä peruutusohjelmassa viimeistään yksi tunti ennen jakson alkamista.

**PUKUTILAT**

Pukukaapit toimivat avainrannekkeilla. Tarkastakaa, että kaapissa olevat varusteet eivät paina ovea lukon häiriöttömän toiminnan varmistamiseksi.

**KERÄILY**

Huom! Keräily on uudessa paikassa. Kaksi ensimmäistä keräilypistettä ovat lastenaltaan valvomon puoleisessa päädyssä ja viimeinen keräilypaikka on kisa-altaan sivulla, ikkunoiden puolella. Kilpailijoiden tulee olla ajoissa ensimmäisessä keräilypisteessä. Lähtöalueelle siirtyminen tapahtuu kolmannesta keräilypisteestä johdettuna erä kerrallaan. Uinnin jälkeen poistutaan altaan katsomon puoleista sivua pitkin.

**YLEISÖKATSOMO**

Lasipurkkien vieminen katsomoon ja allasalueelle on kielletty loukkaantumisriskin vuoksi.   
Jokaista katsomossa vierailijaa pyydetään huolehtimaan katsomon siisteydessä ja laittamaan roskat allasalueella oleviin roskiksiin.

**VALMENTAJAKATSOMO**

Valmentajat voivat seurata paikaltaan kisatapahtumia altaan katsomon puoleisella käytävällä seinän vierustalla. Kirittäminen tällä alueella on kielletty. Käytävällä on huomioitava uimareiden siirtyminen ja ratatuomareiden liikkuminen altaan reunalla.

**TULOSPALVELU**

Kilpailuissa käytetään sähköistä tulospalvelua LiveTimingissä ja kilpailusta lähetetään superliven kautta videokuvaa. Tulokset löytyvät myös katsomon ylätasanteen ikkunasta.

**PALKINTOJEN JAKO**

Kilpailuissa palkitaan kolme parasta miestä ja kolme parasta naista joka lajissa mitalilla sekä yhteenlaskettujen FINA masters-pisteiden mukaan kolme parasta miestä ja naista pokaalilla. Palkinnot jaetaan kilpailun jälkeen.

**RUOKAILU**

Kilpailujen aikana palvelee uimahallin kahvio [Windyday](http://www.windyday.fi/) ([www.windyday.fi](http://www.windyday.fi/)),

**LÄÄKÄRI**

Kilpailun aikana uimahallin kahvion puoleisessa päädyssä sijaitsevasta hallinvalvojan huoneesta löytyy ensiaputarvikkeet ja myös kisatoimistossa on ensiapulaukku.  Kisapaikalla ei ole erikseen varattua lääkäriä. Akuutissa tapauksessa tukeudutaan kaupungin sairaanhoitopalveluun (112) ja toimitaan hallin valvojan ohjeiden mukaisesti.

**LÖYTÖTAVARAT**

Löytötavarat kootaan jaksojen jälkeen kisatoimistoon ja kilpailujen jälkeen löytötavaroita voi tiedustella Cetuksen kilpailukoordinaattorilta kahden viikon ajan kilpailuiden päättymisen jälkeen ([arvokilpailut@cetus.fi](mailto:arvokilpailut@cetus.fi)). Löytötavarat lähetetään vastaanottajan kustannuksella tai erikseen sovitusti nouto.

**PARKKIPAIKAT**

Uimahallin edessä olevalla hallin parkkipaikalla ei ole pysäköintiajan valvontaa kisaviikonloppuna. Alue on muuten pysäköinnin valvonnan piirissä ja alueella on aluepysäköintikielto. Viereisen kuntosalin parkkipaikat ovat ainoastaan kuntosalin asiakkaiden käytettävissä.

Lisäparkkipaikkoja on saatavilla Espoonlahden lukion parkkipaikalla (Opettajantie 3, uimahallin takana), josta on n. 500 m kävelymatka hallille sekä Storängens skolan pihalla (Espoonlahdentie 10), josta on noin 200 metrin matka uimahallille metsän läpi kävelytietä.

**Tervetuloa Espoonlahden uimahalliin kisaamaan!**